जीजीएस काॅलेज में एथलीट ट्राॅफी नीलसन और अंकिशा ने जीती
जीजीएसकाॅलेज खानपुर में एथलेटिक मीट का आयोजन किया गया। इसमें काॅलेज के विद्यार्थियों ने बढ़चढ़ कर हिस्सा लिया। एथलेटिक मीट के दौरान दौड़, किक्रेट, फुटवाल, वॉलीबाल, बैडमिंटन तथा कबड्डी समेत कई खेलों के मुकाबले करवाए गए। इस अवसर पर ग्रुप के चेयरमेंन एसपीएस सचदेवा ने विद्यार्थियों को नशों का त्याग करके पढ़ाई के साथ-साथ खेलों में बढ़चढ़ कर भाग लेने के लिए प्रेरित किया और नियमित तौर पर इस प्रकार की खेलों का आयोजन करवाने की इच्छा प्रकट की ताकि कालेज के विद्यार्थी इंटर कऍलेज तथा इंटर यूनिवर्सिटी स्तर के मुकाबलों की तैयार कर सकें।
इस अवसर पर डायरेक्टर डाक्टर डीपी सिंह ने कहा कि खेलों के बेहतर पकड़ बनाने के लिए हर रोज प्रैक्टिस करनी जरूरी है ताकि शारीरिक मानसिक विकास प्राप्त हो सके और विद्यार्थी जीवन नशों से दूर रह सकें। इस एथलेटिक मीट के दौरान बेस्ट एथलीट की ट्राफी निलसन जैली तथा अंकिशा पराशर बीटैक तथा नमनीत सिंह तथा स्मृद्धि पॉलीटेक्नीक ने जीती। इस अवसर पर डाक्टर जीएस विरदी, दीपक गुप्ता, अरविंदर सिंह बतरा, पीआरओ दीपक पराशर समेत कालेज का स्टाफ तथा विद्यार्थी उपस्थित थे।
mag_Deva hin_Deva hin_Deva